Bonnie and Clyde (film)

Bonnie and Clyde er en amerikansk film fra 1967. Den handler om de virkelige personene Bonnie Parker og Clyde Barrow, som utgjorde paret Bonnie & Clyde. Sammen med Barrow-banden drev de gangstervirksomhet, med bankran og drap i depresjonstiden i begynnelsen av 1930-tallet.

Filmen sies å gi et meget realistisk bilde av de virksomheter som preget gansternes virksomhet i depresjonstiden i USA.

 Handling 
Midt under den store depresjonen møtes Clyde Barrow og Bonnie Parker fra Texas, når Clyde forsøker å stjele et kjøretøy som tilhører Bonnies mor. Bonnie, som kjeder seg i jobben som servitør, blir fascinert av Clyde. Hun bestemmer seg for å slå seg sammen med ham, og bli hans kriminelle partner. De begår ett par mindre lovbrudd, selv om dette er spennende for dem, blir det ikke særlig lukrativt. Duoen slår seg sammen med en bensinstasjon-ansatt, ved navn C.W. Moss. Clydes eldre bror Buck og hans kone, Blanche, en predikant-datter, slår seg også samen med Bonnie og Clyde.

Men kvinnene misliker hverandre fra første øyekast, og deres feide eskalerer raskt. Blanche har ingenting annet enn forakt for Bonnie, Clyde og C.W. Men Bonnie anser Blanches flyktige tilstedeværelse som en konstant fare for gjengens overlevelse. Bonnie og Clyde går snart over til å rane banker. Deres kriminelle adferd blir også stadig mer voldelige. Clyde skyter en bank-direktør i ansiktet i løpet av et ran, og gjengen forfølges av politiet, inkludert en Texas Ranger ved navn Frank Hamer, som gjengen tar til fange og ydmyker før de frigjør ham igjen. Deretter planlegger de enda flere kriminelle forhold.

 I Norge 
Filmen ble forbudt i Norge for visning på kino da den ble vurdert i 1967 med begrunnelsen "Forrående og moralsk nedbrytende". I 1968 ble den lovlig med 16 års aldersgrense etter flere bortklipp av de mest voldelige scenene.

Filmen var en medvirkende årsak til at den nye aldergrensen på film – 18 år – ble innført i Norge i 1969.

 Rolleliste 

 Skuespiller  Rolle Warren Beatty  Clyde Barrow  Faye Dunaway  Bonnie Parker  Michael J. Pollard  C.W. Moss  Gene Hackman  Buck Barrow  Estelle Parsons  Blanche  Denver Pyle  Texas Ranger Frank Hamer.  Dub Taylor  Ivan Moss Evans Evans  Velma Davis Gene Wilder  Eugene Grizzard

 Oscar 
Filmen var nominert til ti Oscar og den vant to:
 Beste kvinnelige birolle: Estelle Parsons
 Beste Cinematografi: Burnett Guffey

Oscarnominert:
 Beste mannlige hovedrolle: Warren Beatty 
 Beste mannlige birolle: Michael J. Pollard 
 Beste mannlige birolle: Gene Hackman 
 Beste kvinnelige hovedrolle: Faye Dunaway 
 Beste kostymedesign: Theadora Van Runkle 
 Beste regi : Arthur Penn 
 Beste film : Warren Beatty 
 Beste manus: David Newman, Robert Benton, Robert Towne

 Eksterne lenker 


Kategori:Actiondrama fra USA
Kategori:Kriminalfilmer fra USA
Kategori:Biografiske filmer fra USA
Kategori:Road movies fra USA
Kategori:Filmer fra 1967
Kategori:Filmer basert på virkelige hendelser
Kategori:Filmer som har vært forbudt i Norge
Kategori:Engelskspråklige filmer
Kategori:Bodilprisen for beste amerikanske film
Kategori:Gangsterfilmer